Järavere

Järavere (Jarawer, 18. sajand kaartidel ka Irrafer) on küla Järva maakonnas Järva vallas. Küla lähistel voolab Järavere oja.

Enne Eesti omavalitsuste haldusreformi 2017. aastal kuulus küla Imavere valda.

Järavere küla on kroonikas esmamainitud aastal 1599.

Järavere külas elas Reinhold Kamsen, tuntud lastelaulu "Küll on kena kelguga" sõnade autor. Tänapäeval jääb see koht Imavere küla alla.

Ajalugu
Järavere küla juures tegutses Paia kõrts ja peeti laatasid. Küla alla kuulusid ka meierei ja kool.
1941. aastal küla põles
1950. aastatel oli Järavere küla endistes taluhoonetes külanõukogu, kolhoosi kontor, raamatukogu, kauplus, sidejaoskond, tuletõrjemaja ja velskripunkt.
Mitmete Nõukogude aja haldusreformide järel kujunes nii, et Järavere küla põhiosa on 1977. aastast hõlmatud Imavere külaga, mis on ka Imavere valla keskus.
Järavere külast alles jäänud osa paikneb teisel pool Tallinna–Tartu maanteed, registri andmetel elas seal 12 inimest ja oli 8 hoonet.Marika Rajamäe: Järavere küla kultuurilugu elab mälestuskivid üle, Järva Teataja, 29.01.2011

Vaata ka
Imavere (Järva)

Viited

Kategooria:Järva valla külad
Kategooria:Pilistvere kihelkond